CELEX: C2005/093/09
Language: el
Date: 2005-04-16 00:00:00
Title: Υπόθεση C-18/05: Αίτηση εκδόσεως προδικαστικής αποφάσεως την οποία υπέβαλε με διάταξη της 15ης Ιουλίου 2004 η Commissione Tributaria Provinciale di Napoli στο πλαίσιο της εκκρεμούς ενώπιόν της υποθέσεως μεταξύ Casa di Cura Privata Salus SpA και Agenzia Entrate Ufficio Napoli 4

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/5
            
         Αίτηση εκδόσεως προδικαστικής αποφάσεως την οποία υπέβαλε με διάταξη της 15ης Ιουλίου 2004 η Commissione Tributaria Provinciale di Napoli στο πλαίσιο της εκκρεμούς ενώπιόν της υποθέσεως μεταξύ Casa di Cura Privata Salus SpA και Agenzia Entrate Ufficio Napoli 4
   (Υπόθεση C-18/05)
   (2005/C 93/09)
   Γλώσσα διαδικασίας: η ιταλική
   Με διάταξη της 15ης Ιουλίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 20 Ιανουαρίου 2005, η Commissione Tributaria Provinciale di Napoli υπέβαλε, στο πλαίσιο της εκκρεμούς ενώπιόν της υποθέσεως μεταξύ Casa di Cura Privata Salus SpA και Agenzia Entrate Ufficio Napoli 4, στο Δικαστήριο των Ευρωπαϊκών Κοινοτήτων τα ακόλουθα προδικαστικά ερωτήματα:
   Ερωτάται:
   
               1.
            
            
               αν η κατά το άρθρο 13, Β, στοιχείο γ', της έκτης οδηγίας 77/388/EΟΚ (1) του Συμβουλίου, της 17ης Μαΐου 1977, απαλλαγή αφορά τον φόρο προστιθέμενης αξίας ο οποίος κατεβλήθη σε προηγούμενο στάδιο για την αγορά αγαθών τα οποία διατίθενται για πράξεις απαλλασσόμενες του φόρου ή τις περιπτώσεις εκείνες όπου ο υποκείμενος στον φόρο ο οποίος απέκτησε αγαθά διατιθέμενα για την ολοκλήρωση παρομοίων πράξεων προτίθεται ακολούθως να παραχωρήσει τα εν λόγω αγαθά σε άλλους υποκειμένους στον φόρο,
            
         
               2.
            
            
               αν η εν λόγω διάταξη περιέχει ή μη ανεπιφύλακτο και επαρκώς ακριβή κανόνα, ώστε να τυγχάνει άμεσης εφαρμογής στην εθνική έννομη τάξη,
            
         
               3.
            
            
               πώς επηρεάζει, για τους σκοπούς της άμεσης εφαρμογής της οδηγίας, η προαναφερθείσα διάταξη του άρθρου 13, Β, σύμφωνα με την οποία τα κράτη μέλη, προβαίνοντας στην εφαρμογή του κανόνα (Β, στοιχείο γ'), οφείλουν να ορίζουν τις προϋποθέσεις ώστε να «αποτρέπεται ενδεχόμενη φοροδιαφυγή, φοροαποφυγή και κατάχρηση».
            
         
      (1)  ΕΕ ειδ. έκδ. 09/001, σ. 49.